Ixa mesma anyada, sin tener guaire contacto con atros scientificos ta discutir as suyas teorías, Einstein escribió quatro articlos que estableixen os alazetz d'a fisica moderna. Amás gran parte d'os fisicos son d'alcuerdo en que tres d'ixos articlos (os que describen o movimiento Browniano, l'efecto fotoelectrico, y a relatividat especial) mereixeban premios Nobel. Nomás en obtenió uno por l'efecto fotoelectrico. Isto ye una ironía, ya que Einstein ye muitismo mas conoixiu por a relatividat. O que fa importants ixos articlos ye que en cada uno d'ellos, Einstein pilló una ideya d'a fisica teorica, la levó dica a suyas conseqüencias lochicas, y consiguió explicar resultaus experimentals que heban produciu mal de cabeza a os scientificos por muitas decadas.